PREDBEŽNÁ INFORMÁCIA
(podľa §  9 zákona č.  400/2015 Z. z. o tvorbe právnych predpisov
 a o Zbierke zákonov Slovenskej republiky a o zmene a doplnení niektorých zákonov)

	1. Pripravovaný právny predpis:

	Návrh vyhlášky Ministerstva zdravotníctva Slovenskej republiky, ktorou sa mení a dopĺňa vyhláška Ministerstva zdravotníctva Slovenskej republiky č. 422/2011 Z. z. o podrobnostiach farmako-ekonomického rozboru lieku (ďalej len „návrh vyhlášky“).

	2. Základné ciele pripravovaného právneho predpisu:

	Cieľom návrhu vyhlášky je zosúladiť vyhlášku Ministerstva zdravotníctva Slovenskej republiky č. 422/2011 Z. z. (ďalej len „vyhláška“) so zákonom č. 363/2011 Z. z. o liekoch a zdravotníckych pomôckach a o zmene a doplnení niektorých zákonov v znení pripravovanej novely (ďalej len „zákon o úhrade liekov“).
Cieľom je zabezpečiť terminologický a vecný súlad právnych predpisov upravujúcich proces hodnotenia liekov.
Návrh vyhlášky zároveň premieta aktuálnu hodnotiacu a rozhodovaciu prax do legislatívneho rámca, spresňuje metodické požiadavky na vypracovanie farmako-ekonomického rozboru a aktualizuje postup vykonávania analýz citlivosti v súlade s medzinárodne uznávanými metodickými štandardmi. Navrhované zmeny prispejú k vyššej transparentnosti, predvídateľnosti a kvalite procesu hodnotenia liekov.

	3. Zhodnotenie súčasného stavu:

	Platná vyhláška Ministerstva zdravotníctva Slovenskej republiky č. 422/2011 Z. z. po nadobudnutí účinnosti novely zákona o úhrade liekov nebude v plnom rozsahu zodpovedať zákonnej úprave.
V aplikačnej praxi boli zároveň identifikované ustanovenia, ktoré je potrebné spresniť alebo aktualizovať, najmä vo vzťahu k zneniu novely zákona a medzinárodne uznávaným metodickým štandardom.

	4. Spôsob zapojenia verejnosti do prípravy právneho predpisu:

	Verejnosť sa môže zapojiť do prípravy právneho predpisu zasielaním podnetov alebo návrhov v rozsahu vecného zamerania uvedeného v bode 2. Táto predbežná informácia sa zároveň považuje za konzultáciu s podnikateľským prostredím podľa Jednotnej metodiky na posudzovanie vybraných vplyvov.

	Kontaktné údaje:

	Ministerstvo zdravotníctva Slovenskej republiky 
Sekcia farmácie a liekovej politiky
Limbová 2, 837 52 Bratislava
E-mail: dominik.grega@health.gov.sk

	5. Predpokladaný termín začatia pripomienkového konania: 

	august 2026




Kamil Šaško
minister
